cyanic-selkie/wikianc huggingface dataset:
Aphelocheiridae
Systematisk inndeling / europeiske arter
Noen klassifikasjoner regner Aphelocheiridae som en undergruppe av vannrøvere (Naucoridae), men det er også ting som tyder på at slektskapet mellom de to ikke er særlig nært.
Et latinsk familienavn ender med ...idae, og et navn på en overfamilie på ...oidea.
Kristian Jensen
Kristian Jensen (født 21. mai 1971 i Middelfart) er en dansk politiker (V).
Han vokste opp i Bøvlingbjerg ved Lemvig som sønn av et friskolelærerpar. Etter handelsskolen i Lemvig gikk han i lære og ansettelse i Unibank i Lemvig og Brande. Han er gift og bosatt i Lind i Herning.
Jensen meldte seg inn i Venstres Ungdom i slutten av 1980-årene og tilhørte etter hvert kretsen rundt Anders Fogh Rasmussen. Jensen var formann i Venstres Ungdom 1995–1997, og har siden 1998 vært valgt til Folketinget fra Vestjyllands storkrets (før 2007 Ringkøbing amtskrets). I 2004 ble han utnevnt til skatteminister. I 2010 gikk han tilbake til Folketinget som formann i Venstres folketingsgruppe. I 2011 ble han nestformann i Venstre. Ved Lars Løkke Rasmussens andre regjeringsdannelse i 2015, ble Jensen utnevnt til utenriksminister. Han var finansminister i Løkke Rasmussen III fra 28. november 2016 til 27. juni 2019.
Zoltán Soós-Ruszka Hradetzky
Zoltán Soós-Ruszka Hradetzky (født 16. april 1902 i Budapest, død 8. juli 1992 i Kansas City i Missouri) var en ungarsk sportsskytter som deltok i de olympiske leker 1932 i Los Angeles og 1936 i Berlin.
Hradetzky vant en olympisk bronsemedalje i skyting under OL 1932 i Los Angeles. Han kom på tredjeplass på 50 meter rifle liggende med 293 poeng bak Bertil Rönnmark fra Sverige og Gustavo Huet Mexico, begge med 294 poeng. Det var 26 skyttere fra ni nasjoner som deltok i konkurransen som ble avholdt 13. august.
Arnd Peiffer
Arnd Peiffer (født 18. mars 1987) er en tysk tidligere skiskytter som representerte klubben WSV Clausthal-Zellerfeld. I løpet av sin karriere vant han OL-gull i sprint og fem VM-gull, hvorav to individuelle.
Karriere
Peiffer debuterte i europacupen i 2007. I junior-VM i 2008 tok han bronse på sprinten, bronse på stafetten og sjuendeplass på jaktstarten. Han debuterte i verdenscupen i sesongen 2008/09, med en sjuendeplass på sprinten i Oberhof. På sprinten i Khanty-Mansijsk i samme sesong tok han sin første verdenscupseier, hele 23 sekunder foran toer Ole Einar Bjørndalen.
Han deltok også på det tyske laget i flere verdenscupstafetter i 2008/2009-sesongen, blant annet da de tok tredjeplass i Vancouver, andreplass i Ruhpolding og Oberhof i og VM-bronse både på herrestafetten og mixed stafetten. Han var med på det tyske laget som vant VM i mixed stafett 2010. I VM i skiskyting 2011 i Khanty-Mansijsk vant han 10 km sprint, og var med på Tysklands lag som tok sølv på mixed stafett. I VM i skiskyting 2015 i Kontiolax og i VM i skiskyting 2017 i Hochfilzen var han med på Tysklands lag som vant miksstafett. I VM i skiskyting 2019 i Östersund vant han normaldistansen.
Han la opp i mars 2021.
Episkop
Episkop, også kalt balloptikon, er en type lysbilde- eller projeksjonsapparat som kan vise reflekterende, ugjennomsiktige bilder og små gjenstander på et lerret. Tradisjonelle episkoper bruker lys, speil og en optisk linse, men det finnes også digitale episkoper med elektronisk kamera og framviser.
Epidiaskop er et lysbildeapparat for gjennomsiktige lysbilder.
Virkemåte
Gamle framvisere var ikke så lyssterke som nye projeksjonsapparater, og krevde avblending for vinduene og mørke rom for at bildet skulle synes godt.
Vandœuvre-lès-Nancy
Vandœuvre-lès-Nancy er en kommune i departementet Meurthe-et-Moselle i regionen Grand Est øst i Frankrike. Innbyggerne kalles for Vandopériens. Kommunen er nest størst i departementet målt i folketall, og er en forstad til Nancy.
Befolkningsutvikling
Antall innbyggere i kommunen Vandœuvre-lès-Nancy
Episkop
Bruk
Episkop blir brukt som presentasjonsverktøy for å vise fotografier, prospektkort, boksider og annet for et publikum. De kan også brukes som hjelpemiddel for kunstnere som kopierer eller forstørrer tegninger ved å tegne etter detaljene i det projiserte bildet. Tidligere fantes det spesialapparater for slik kopiering med framviseren montert på et justerbar stativ over en tegneflate.
Analoge episkoper som bruker lys, speil og optisk linse, var sammen med blant annet tradisjonelle lysbildeframvisere for gjennomsiktige bilder del av det audiovisuelle utstyret på mange skoler fram til 1990-tallet. Disse ble fra 1970-tallet delvis erstattet av overheadprojektorer med lysark og seinere framvisere koblet til pc.
Produsenter
Balopticon er et produktnavn på en tidligere utbredt type episkop som kunne vise både reflekterende originaler og transparente lysbilder. Betegnelsen er et teleskopord dannet av det amerikanske firmanavnet Bausch and Long Lomb Optical Company, i dag kalt Bausch and Lomb. Balloptikon var i sin tid et degenerert varemerke på norsk, det vil si ble brukt generelt som fellesnavn på alle tilsvarende episkoper. Episkoper har også blitt laget av det tyske firmaet Liesegang og andre produsenter av optiske instumenter og apparater.
Etymologi
Fremmedordet episkop er et satt sammen av de greske ordene epi (ἐπί), som blant annet betyr «på», og skopein (σκοπεῖν), «se eller skue». Episkop er på svensk og andre språk en betegnelse på urkirkens «oppsyns- eller tilsynsmenn», det vil si menighetsforstandere og tidlige biskoper. Adjektivet episkopal brukes oftere også på norsk og betegner både det som angår biskoper og er høykirkelig og Den episkopale kirke (Episcopalian Church), det vil si den anglikanske kirke i USA og andre steder.
Latvias folkefront
Latvias folkefront (på latvisk: Latvijas Tautas fronte) var en politisk organisasjon i Latvia mot slutten av 1980-tallet og begynnelsen av 1990-tallet. Folkefronten var en drivende kraft i Latvias kamp for uavhengighet fra Sovjetunionen, som førte til at landet igjen ble selvstendig etter over 40 års okkupasjon.
Automatteori
Automatteori er i teoretisk informatikk studiet av abstrakte maskiner og de problema de er i stand til å løse. Automatteori er nært knytta til teorier om formelle språk, og automater er ofte klassifisert etter klassen av formelle språk de er i stand til å gjenkjenne.
Grunnleggende beskrivelse
Avhengig av tilstanden automaten stopper i, sier man at automaten aksepterer eller forkaster innputt. Hvis den stopper i en aksepterende tilstand, så aksepterer automaten innputt. Hvis automaten stopper i en forkastende tilstand, forkastes innputt. Settet av alle orda som automaten aksepterer, kalles det formelle språket som denne automaten aksepterer.
Erik A. Sæter
Erik A. Sæter (født 26. april 1912, død 11. juli 1985) var en norsk motstandsmann og XU-agent under andre verdenskrig. Sæter var bosatt på Berkåk i Trøndelag. Sæter tilhørte etterretningsorganisasjonen XU som ble kontrollert fra MI2 i England. Han hadde ansvar for XU sin virksomhet på Berkåk. Hjemmet til Erik og kona Ethel var XU-stasjonen på Berkåk. Sæter utførte flere krevende oppdrag på grensa til Sverige.
Sæter var også blant Norges fremste på 110 meter hekk og spydkast. Selv om hans potensielt beste år som idrettsmann gikk vekk i krigen, oppnådde han en 2.-plass i NM etter krigen.
Side Brok
Side Brok er ei norsk rap-gruppe fra Hovdebygda i Ørsta. Navnet kommer fra et lokalt dialektuttrykk som betyr «saggebukse». Medlemmene i Side Brok var Sjef R (Runar Gudnason, som også benytter artistnavnet Thorstein Hyl III), Skatebård (Bård Aasen Lødemel), Oddgeir "Odd G" Kristensen) og Knut Sævik.
Tagokura vannkraftverk
Tagokura vannkraftverk er et vannkraftverk ved elva Tadami i distriktet Tadami i prefekturet Fukushima på østlige Honshu, Japan, nordøst for Tokyo. Anlegget drives som pumpekraftverk for kraftproduksjon fra to reservoarer, og opereres av selskapet Electric Power Development Company.
Side Brok
De debuterte i 1999 som oppvarmingsband for en polsk stripper i et forsamlingshus i Ørsta. I februar 2004 ble de kåret Årets Urørt for låten «Ein likandes kar» av NRK P3 og Lydverket, og samme år ble de kåret til Årets nynorskbrukar av Nynorsk kultursentrum.
Tagokura vannkraftverk
Installert effekt er om lag 385 MW, og anlegget drives av selskapet Electric Power Development Company. Tagokura-demningen er en betong-gravitasjonsdam, og demmer opp det øvre reservoaret for kraftstasjonen. Det nedre reservoaret er regulert av Tadami-demningen, som er en jordfyllingsdam med betongdekke.
Side Brok
Høsten 2009 hadde en dokumentarfilm om bandet premiere. Filmen het Heimegutar og var regissert av Turid Rogne. Den følger Side Brok fra oppstarten i 2002 til utgivelsen av albumet Ekte Menn i 2009. I forbindelse med filmpremieren i 2009 opplyste gruppens medlemmer at de kom til å oppløse gruppen etter å ha gitt ut albumet de da jobbet med.
14. serierunde i Premier League 2007/08
14. serierunde i Premier League 2007/08 begynte 24. november 13:45 med Newcastle mot Liverpool. Det ble videre spilt seks kamper 16:00 og en kamp 18:15. Runden ble avslutta 25. november med to kamper.
Vafler
Vafler (entall vaffel) er et bakverk med liknende basis som pannekaken. De vanligste ingrediensene er hvetemel, melk, egg og sukker. Ofte tilsettes også litt smeltet fett i form av margarin eller smør, dessuten også krydderet kardemomme. Noen tilsetter også litt bakepulver eller vaniljesukker.
Noen vaffeloppskrifter inneholder også rømme eller syrlig melk, som for eksempel vaffeloppskriften fra Sjømannskirken i København som flere ganger er kåret til verdens beste.
Selv om vaffel er et «bakverk» er det viktig å påpeke at man ikke baker vaffel, men steker dem i et vaffeljern, der flere vaffelhjerter er satt sammen til en rund, noen ganger firkantet, kake eller jern. Vaflene får en lett brunlig farge under stekingen og er sprø med en gang de er ferdige. De blir myke når de får ligge litt. Et gammelt triks for å få sprøere vafler er å lage røren så tykk som mulig, og deretter la den stå og svelle minst en time før steking. Når vaffeljernet er varmt blandes vann i røren til den får ønskede konsistensen. En annen måte å få sprø vafler på, er å bytte ut halvparten av hvetemelet med havremel.
Álora
Álora er en småby i Andalucía sør-Spania 30km nord- nordvest for Málaga. Byen ligger ved elva Guadalhorce og ved jernbanen mellom Málaga og Córdoba.
Vafler
Cornelius Swarthout tok patent på et forbedret vaffeljern den 24. august 1869. Amerikanerne feirer dette med vaffeldag, mens i Europa feires vaffeldagen den 25. mars.
Álora
I 1900 var innbyggertallet 10 525, i 2002, 12 538. Byen er kommunesentrum for et landbruksdistrikt der det dyrkes oliven, appelsiner, sitroner, mandler og druer.
Vafler
Joar Mortveit fra Skjold i Vindafjord innehar Guinness' Rekord for å ha stekt verdens største vaffel med en diameter på 98 cm.
Álora
I kommunen er det flere små hvite landsbyer. Selv om noen eiendommer er kjøpt som feriehus for nordeuropeere, fremstår byen som en vanlig spansk by fri for turistindustri. På avstand sees byen som en tett samling små hvite hus. Det er smale gater og hus med 2-3 etasjer med små hager på baksiden.
Byen ligger på høyder ved elva. På en av høydene ligger et gammelt fort, først bygget av fønikerne, videre bygget ut under romerriket. Det ble ødelagt i det 5. århundre og gjenoppbygget av maurerne og senere bygget om til kirke og gravmausoleum.
Nord for byen ligger fjellet Hacho 559 m.oh. Noe lenger nord ligger canyonen El Chorro som er et av europas mest berømte steder for fjellklatring.
Melechesh
Melechesh er et svart metall-band fra Jerusalem. Ashmedi startet bandet som et soloprosjekt i 1993. Året etter ble gitarist Moloch og trommeslager Lord Curse med. Bandets mål var å lage en type svart metall som inkorporerte musikalske inntrykk fra Midtøsten, hovedsakelig mesopotamisk/sumerisk og okkulte innflytelser (musikalsk såvel som lyrisk). Bandet kaller selv musikken «Mesopotamian metal».
Navn
Navnet Melechesh består av to hebraiske ord, מלך (melech, konge) og אש (esh, ild), en kombinasjon som ble laget av bandet. Ch-lyden uttales som den skotske ch (som for eksempel i ordet LOCH) eller nederlandsk G (Kh). En annen akseptert og vanlig uttalelse er MeleKesh.
Historie
Bandets release i 1995 av demoen As Jerusalem Burns... og 7" EP-en The Siege of Lachish fikk oppmerksomhet bade fra undergrunn metall fans og lokale myndigheter. Melechesh ble beskyldt for bedrivelse av svart magi av politiet og Jerusalem by, spesielt på forsiden av en avis hvor en del fakta ble endret. Anmeldelsene ble til slutt droppet. I 1996 ble debut-albumet As Jerusalem Burns...Al´Intisar sluppet på en amerikansk svart metall label. Med nylig rekruttert bassist Al´Hazred var bandets line-up klar. Av forskjellige personlige og profesjonelle grunner flyttet noen medlemmer av bandet til Frankrike og Nederland i 1998. Lord Curse ble igjen i Jerusalem og flyttet senere til USA for å fortsette med kunststudiene hans. Bandet måtte dermed finne en ny trommis. Hovedfiguren i Absu, trommeslager Proscriptor, tok plassen. Siden har Melechesh sluppet to album: Djinn (2001), som fokuserte på mytologi fra Mesopotamia, og Sphynx (2003), som fokuserte på mesopotamisk/sumerisk mytologi. Bandet har alltid vært interessert i Det nære østens okkulte mytologi. Bandet spilte så inn deres fjerde og svært godt mottatte album Emissaries som er tilgjengelig i Europa (Osmose Productions) og hos The End Records i USA og Canada. Innen dette skjedde hadde Xul erstattet Proscriptor som bandets fulltids trommeslager. Proscriptor ga ut The Siege of Lachish på ny på hans egen label, Tarot Productions i 2007. En film er for tiden under produksjon som dokumenterer Ashmedis streben etter å sette sammen bandet. Filmen har ikke fått noen premiere-dato ennå. De som er nysgjerrige kan lese Ashmedis selvbiografiske artikler, som avslører mye personlig informasjon om Melechesh’ hovedperson. Disse artiklene finnes på flere nettsider og i magasiner rundt om i verden, som for eksempel Decibel og Legacy.
Bakgrunn
Bandet startet deres karriere i Jerusalem (og Betlehem) og hadde dette som deres hovedbase fra 1993 til 1997. Etter dette har de for det meste opprettholdt seg i Amsterdam. På det nåværende tidspunkt består bandet av tre etnisiteter, dog ingen av dem er israelske: armensk/assyrisk (Ashmedi), assyrisk (Moloch), og nederlandsk (Xul).
Bandmedlemmer
Nåværende medlemmer
Tidligere medlemmer
Patrick Staudacher
Patrick Staudacher (født 29. april 1980 i Sterzing, Syd-Tirol) er en italiensk tidligere alpinist.
I OL 2006 i Torino kom han på niendeplass i utfor. Hans beste prestasjon i verdenscupen er en tredjeplass i super-G i Gherdëina (Val Gardena) 18. desember 2009.
I VM 2007 i Åre gikk han svært overraskende til topps i super-G.
Isaiah Washington
Isaiah Washington IV (født 3. august 1963 i Houston i Texas) er amerikansk skuespiller med aner fra Afrika (foreldrenes slekt stammer fra Angola og Sierra Leone.
Rundt 1980 flyttet Isaiah og foreldrene til Missouri City i Texas. Han tjenestegjorde cirka fire år i United States Air Force og var student ved Howard University.
Som skuespiller er Isaiah mest kjent som kardiotorakal kirurg Dr. Preston Xavier Burke i dramaserien Grey's Anatomy, som hadde premiere på den amerikanske TV-kanalen ABC i mars 2005, og som hadde premiere på norske TV 2 11. juli 2006.
På Valentinsdagen i 1999 giftet Isaiah seg med Jenisa Marie, og de har tre barn sammen. Han er aktivt støttemedlem av Narcolepsy Network, og har fortalt offentlig at en av hans nære venner lider av narkolepsi.
7. juni 2007 fikk Isaiah sparken fra Grey's Anatomy, på grunn av sine nedlatende holdninger og sin uakseptable oppførsel overfor kollegene. Han blir dermed ikke å se i sesong 4 som starter på amerikanske ABC høsten 2007. Det betyr at han bare har medvirket i de tre første sesongene av suksesserien.
Kaupanger
Kaupanger er et tettsted og en havn i Sogndal kommune i Vestland. Tettstedet har innbyggere per 1. januar, og ligger i en vik i det indre fjordbassenget av Sognefjorden. Her ligger Kaupanger stavkirke som ble bygget på 1100-tallet. I 2005 ble trevirket til stavkirken tidfestet til 1137, så Fortidsminneforeningen mener det er grunn til å anta at den ble bygget rundt 1140. I Kaupanger er også De Heibergske Samlinger - Sogn Folkemuseum.
Historie
«Kaupang» er en norrøn betegnelse for handelsplass. Kaupangers navn er sammensatt av kaup- (kjøpe) og -angr (fjord, havn) – «Kjøpehavna». Sjøveien var en viktig ferdselsåre for 1000 år siden. Slik kan Kaupanger ha blitt et knutepunkt mellom inn- og utland.
Kaupanger og andre steder langs Sognefjorden var sannsynligvis ofte utgangspunkt for vikingtokter.
Kaupanger var for 1000 år siden tingstad. Det var altså et slags administrasjonspunkt for Sogn og brukt som sete for skattefutene. Kaupanger ble omtalt med bytermer i middelalderkilder, som en av 16 tettsentre som nevnes i Norge. Kaupanger ble også omtalt som Lusakaupang, som kan tyde at Kaupanger var en av de minste tettsentrene/kjøpstedene.
Baglerkongen Inge Magnusson ble tatt til konge ved tinget her i 1202. Det var da det tredje tinget til å gi ham kongsnavn.
Kjøpstaden kan på et senere tidspunkt ha blitt flyttet lenger inn i Sognefjorden og blitt formet som Lærdalsmarknaden på Lærdalsøyri i Lærdal. Man vet ikke når Lærdal tok over, men Lærdalsmarknaden nevnes første gang i 1596. Da hadde den pågått en stund allerede.
Havnen i Amla, Kaupanger, var fergekai til ferjesambandet Kaupanger-Fodnes, frem til Mannheller ble bygd i 1995. I dag er den tidligere fergekaien brukt til turistferger i Sognefjorden på sommerhalvåret.
Sara Ramírez
Sara Ramírez (født 31. august 1975 i Mazatlán i Sinaloa) er en meksikansk skuespiller og sanger.
Som åtteåring flyttet Ramírez til Tierrasanta i San Diego i California i USA. Ramírez har tatt utdanning som skuespiller og sanger, og ble uteksaminert fra The Juilliard School med en grad i kunst.
Ramírez har spilt i flere musikaler og noen TV-serier og er blant annet kjent som ortoped dr. Calliope «Callie» Torres i TV-serien Grey's Anatomy. Ramírez hadde en gjesterolle på slutten av sesong 2, men fikk en fast rolle fra sesong 3 og har vært den lengst aktive LHBT karakteren i amerikansk tv-historie med 11 sesonger og 239 episoder.
I 2005 vant Ramírez Tony-prisen for beste kvinnelige birolle i en musikal etter rollen som The Lady of the Lake i Monty Python's Spamalot.
I 2011 ble Ramírez forlovet med Ryan Debolt. De giftet seg året etter.
Ramírez kom ut som bifil i 2016 og som ikke-binær i august 2020. Ramírez har sagt at pronomen som brukes er hun/henne og dem/de.
Landing
Landing er den siste delen av en flyvning til et flyende dyr, et luftfartøy eller romfartøy som vender tilbake til bakken. En vanlig flytur består av flere faser, inkludert taksing, avgang, klatring, marsj/kryssing (cruising), nedstigning og landing.
En landingsrunde er et tenkt geometrisk mønster rundt en flyplass som benyttes av småfly og seilfly før landing.
En landing som er varsom og uten uhell kalles gjerne myk landing, mens en ukontrollert landing som kan føre til skade kalles en hard landing.
De fleste ulykker med fly skjer i forbindelse med landingen.
Overført betydning
Ordet landing kan også brukes billedlig, og handler da om å komme tilbake til en normal psykologisk tilstand etter en stund med en uvanlig sinnstilstand.
Maxine Rodinson
Maxine Rodinson (født 26. januar 1915 i Paris, død 23. mai 2004 i Marseille) var en fransk marxistisk historiker og sosiolog som særlig var kjent for sine betraktninger over religionens og særlig islams betydning i samtiden.
Hans mest kjente verk er biografien Muhammed fra 1961.
Bakgrunn
Rodinson var sønn av polsk-russiske innvandrere og vokste opp under tunge kår. Han måtte ut i arbeidslivet i en alder av 13 år, og ble dermed tvunget til å studere på egen hånd. I 1932 ble han tatt opp ved École des Langues Orientales i Paris.
Karriere
I 1937 sluttet han seg til det franske kommunistpartiet, der også foreldrene var med, og i 1940 ble han sendt til Damaskus for å jobbe ved det franske universitetet der. Dette reddet trolig livet hans, da han var av jødisk avstamning. Begge foreldrene ble imidlertid myrdet i Auschwitz. Etter krigen fortsatte han sin akademiske karriere. Han forlot kommunistpartiet i 1957, men forble marxist til sin død.
Han ble professor for gammeltiopisk ved École Pratique des Hautes Études.
I 1967 var han en av de første franskmennene som offentlig uttalte seg til fordel for palestinernes sak i Midtøsten, og tok til orde for en palestinsk stat. I 1968 grunnla han sammen med Jacques Berque «Forsknings- og aksjonsgruppen for Palestina».
Hans mest kjente verk er biografien Muhammed fra 1961, som kom i en rekke reviderte opplag. Her går han blant annet mot idéen om at terrorisme kan forsvares ut fra Koranen og andre hellige tekster.
I 1974 fikk han Isaac and Tamara Deutscher Memorial Prize for boka Marxism and Islam. Etter den iranske revolusjonen i 1979 kritiserte han blant andre Michel Foucault for å ikke se faren som lå i det han kalte for «halv-arkaisk fascisme».
6. departement
6. departement var i perioden 1814–1818 en av enhetene i den norske sentraladministrasjonen.
John Neergaard
John Gundersen Neergaard (født 11. november 1795, død 15. juni 1883) var en norsk gårdbruker, politiker og lensmann. Mellom 1827 og 1854 satt han flere omganger på Stortinget. Neergaard arbeidet for å gi bøndene mer politisk innflytelse i den nasjonale politikken. I 1830 gav han ut agitasjonsboka En Odelsmanns Tanker om Norges nærværende Forfatning, kjent som «Ola-boka». Han var sentral i arbeidet med innføringa av kommunalt selvstyre i Norge.
6. departement
2. mars 1814 kunngjorde prins Christian Frederik at det skulle oppnevnes et regjeringsråd og et sentralt embetsverk. Dette skulle organiseres i fem departementer etter forbilde av det som i Danmark het kollegier. De fem departementene blei betegna ved tall. I og med Grunnloven av 17. mai 1814 endra regjeringsrådet betegnelse til statsrådet.
John Neergaard
Liv og virke
Neergaard ble født i Rindal. I barndommen var han gjeter og var siden plaget med gikt. Det gjorde ham interessert i medisin og på egen hånd skaffet han seg ved lesing kunnskap om emnet. Seinere kunne han gi helseråd til syke folk og kom således i konflikt med loven om kvakksalveri. Han skaffet seg også kunnskap om lovverket, og ble på den måten en talsmann for bøndene overfor embetsmakten.
6. departement
30. november samme år (ved etableringa av unionen med Sverige) blei departementsordninga endra. Det skulle da være seks departement. Det nye 6. departement fikk ansvaret for forsvarssaker (hær, marine, festninger) og for fyr- og losvesenet. Det blei gjerne betegna som Det militære departement. 31. mars 1815 blei dette splitta i to, et departement for landforsvaret (arméen) og et for sjøforsvaret (marinen) og fyr- og losvesenet.
John Neergaard
Liv og virke
Han ble gift med enke Kirsten Iversdotter Dønnem i Øre herred på Nordmøre. Han var lensmann i Øre og bonde på Dønnem. Neergaard var ordfører i Øre. Han var stortingsmann i flere år mellom 1827 og 1854. Neergaard var en radikal opposisjonspolitiker mot embetsmennene. Han reiste rundt og agiterte for at bønder skulle bli valgt inn på Stortinget. Bondestortinget i 1833 var i stor grad hans fortjeneste.
6. departement
Etter vedtak 17. november 1818 blei det ytterligere endringer i departementene fra 1. januar 1819. Vi fikk da departementsnavn av dagens type, altså etter saksfeltet.
Steve Burtenshaw
Steve Burtenshaw (født 23. november 1935) er en tidligere engelsk fotballspiller og manager.
Burtenshaw kom til Arsenal som trener i 1971, der han erstattet Don Howe som gikk til WBA. Burtenshaw ble i klubben i to år før han sluttet, på tross av at klubben nådde en FA-cup finale og kom på andreplass i ligaen.
Kort tid senere tok han over som manager i Sheffield Wednesday, og var der i to år. Senere ble han trener i Everton, og tok midlertidig over som manager i tre kamper i januar 1977 (etter at Billy Bingham fikk sparken). Deretter var han manager i Queens Park Rangers fra 1978 til 1979.
Burtenshaw returnerte senere til Arsenal som trener og talentspeider, og var midlertidig manager mellom mars og mai 1986, etter at Don Howe forlot klubben. Arsenal kom på sjuendeplass den sesongen, og han fortsatte som trener i klubben etter at George Graham ble utnevnt som manager sommeren samme året. Hans tid i klubben ble overskygget av innrømmelsen av å ha tatt i mot penger i sammenheng med signeringen av John Jensen. Den samme skandalen førte til at George Grahan fikk sparken som manager i Arsenal. Burtenshaw fikk en bot på £ 10 000 av den engelske FA.
Røværulykken
Røvær-ulykken den 13. oktober 1899 var en hendelse hvor 30 personer fra samfunnet på Røvær, bestående av 130 innbyggere, omkom da de kullseilte. De var et gravfølge på vei tilbake til Røvær fra Haugesund.
Forløp
Fredag 13. oktober er en dato alle Røværs innbyggere har et spesielt forhold til. Denne dagen i 1899 omkom nemlig hele 23% av øyas befolkning.
Serina Larsdotter, gift med Engel Olsen Lande, var død og skulle gravlegges 13. oktober. Røvær hadde ikke egen gravplass i 1899, så etter en kort andakt i bedehuset samlet alle seg nede ved kanalen for å ta et siste farvel med Serina. Gravfølget på 31 personer kom seg om bord i båten, seilet ble heist og sakte gled skøyta ut på Suggevågen med flagget på halv stang. Salmesangen døde sakte men sikkert ut, og da skøyta forsvant ut Mjørsund hilste den med flagget. En gammel dame som stod igjen på kaien lurte på hva det skulle bety, og en los kunne fortelle at det betød det siste farvel fra Serina. Lite ante de om at det også skulle være det siste farvel for 30 av dem om bord.
Turen inn til byen gikk fint, været var bra, og etter en overstått begravelse på Udland Kirkegård gikk turen tilbake til kaien hvor skøyta lå og ventet. Vinden hadde da økt til nord-vestlig kuling, og svarte skyer lå tungt vest i havet. Ola Røvær, som hadde vært med gravfølget inn, bestemte seg for å stoppe igjen i byen for å gjøre noen ærend, men sendte sine to barn hjem med resten av gjengen. Skøyta var den største og beste som fantes på øya, en Listaskøyte på 17 tonn som hadde vært ute i dårlig vær mang en gang. Ingen tvilte på at turen kom til å gå bra, men Nils Sund skriver i boka ”Eg minnest”, at Frithjof Eide hadde rådet dem fra å dra ut på grunn av været. Til det svarte de at de måtte, ellers ville de som satt hjemme bli redde for at noe hadde hendt dem.
Skøyta gikk fra kai, seilet ble heist og en gruppe mennesker samlet seg oppe ved Havnaberg for å se følget vel hjem, men etter hvert kom båten utenfor synsvidde og folk gikk hvert til sitt. Vinden økte til storm, med haglbyger og orkan i kastene. Ingen vet eksakt hva som skjedde, men da vrakrestene ble funnet, var både masten og roret knekt. Det blir antatt at båten, med knekt mast og ror, har drevet mot land og blitt knust. Alle 30 omkom.
På Røvær regnet de med at gravfølget hadde stoppet igjen i byen på grunn av det voldsomme været. På øya holdt folk seg inne, og det har blitt fortalt at parafinlampene i Røvær-stuene vaiet som følge av den sterke vinden. Stormen la seg utover natten og på lørdag var sjøen seilbar igjen, men enda kom ingen. Det fantes ingen telefon på øya, så Røværbuen var snart de eneste i landet som ikke visste om den tragiske ulykken som hadde funnet sted fredagskveld. Lørdagen gikk, og Røværsbuen begynte å bli både redde og nervøse. Da også søndagen kom med fint vær og det enda ikke kom noen skøyte, kunne de ikke vente lenger. Tre unge menn gjorde klar en skøyte og satte kurs mot Haugesund. Halvveis møtte de på Dampskipet Avaldsnes som var på vei ut med den sørgelige beskjeden. Om bord var Presten Sigve Nilsen, Ola Røvær, samt venner og kjente av Røværbuene.
Blant de omkomne var tretten gifte og ni ugifte menn, fire ugifte kvinner, samt Serinas fire barn i alderen 9-14.
Enkene fikk inntil 400 kr årlig. De etterlatte barna under 16 år, med levende mor, kunne få inntil 100 kr årlig, mens etterlatte barn under 16 uten mor fikk inntil 150 kr årlig.
I november 1950 ble de resterende midlene av Røvær-fondet overført til Titran-fondet etter pålegg fra departementet. Da var det igjen 282 kr. Titranfondet og Røværfondet en stund etter slått sammen og brukt til bygging av en ny redningsskøyte.
I 1951, to år etter 50-årsmarkeringen for Røværulykken, ble en minnestøtte reist for de omkomne. Navnene på alle de omkomne er hugget ut i stein på den ene siden, mens det på den andre siden er relieff av hav og en skute som går ned, samt dato og navn på ulykken.
Titran–Røvær-fondet
Titran–Røværfondet (1900-?), ofte bare kalt Titranfondet, ble opprettet ved kongelig resolusjon av 7. juli 1900. Da ble de innsamlete midlene til de etterlatte etter stormulykkene høsten 1899 fordelt, etter at en komité under ledelse av preses i Selskapet for de norske fiskeriers fremme i Bergen, senere statsråd Kristofer Lehmkuhl, hadde forberedt saken. Mesteparten av materialet her ser ut til å stamme fra denne komiteen.
Det er uklart om en kan tale om bare ett fond. Ved fordelingen ble det nemlig overlatt til lokale styrer eller avdelinger i Haugesund, Bergen (Fiskeriselskapet), Kristiansund og Nordlands amt å forvalte mesteparten av midlene. For Nordlands vedkommende ble forvaltningen tillagt styret for det fondet som ble opprettet etter stormulykken i Lofoten i 1893. Disse lokale fondsstyrene skulle sende årsmelding til Fiskeristyrelsen.
Et relativt stort beløp ble ikke fordelt i 1900. Det ble forvaltet av Fiskeristyrelsen/direktoratet som et slags reservefond. Dette fondet var kommet opp i 125,000 kroner i 1907, og gikk antakelig inn som et reservefond i ulykkesforsikringen for fiskere da denne kom i gang i 1909 (se Årsberetning vedk. Norges fiskerier nr. 1/1907 og O.prop. 10/1908). Administrasjonen gikk da over til Riksforsikringsanstalten (Rikstrygdeverket).
Liberatores
Liberatores («frigjørere») er den betegnelsen som Julius Cæsars drapsmenn brukte om seg selv for å rettferdiggjøre drapet.
Mennene som er regnet for å være lederne av sammensvergelsen, var Gaius Cassius Longinus og Marcus Junius Brutus (sønn av Cæsars elskerinne Servilia Caepionis)
Marcus Tullius Cicero var ikke medlem av sammensvergelsen, og ble overrasket da attentatet var et faktum, men skrev senere til konspiratoren Trebonius at han ønsket han hadde blitt «invitert til den herlige banketten». Cicero mente at liberatorene også skulle ha drept Marcus Antonius. Konspiratorene mente imidlertid at én tyranns dødsfall ville ha en sterkere symbolsk effekt, og hevdet i tillegg at hensikten ikke var et statskupp, men å fjerne en tyrann.
Mordet på Julius Cæsar var resultatet av en konspirasjon ved flere romerske senatorer. Det ble ledet av Gaius Cassius Longinus, Decimus Junius Brutus, og Marcus Junius Brutus. Der stakk Julius Cæsar til døde på et sted som lå tilstøtende til Pompeius’ teater på Idus martiae (15. mars) 44 f.Kr. Cæsar var romersk diktator av den romerske republikk på denne tiden etter å ha blitt erklært dictator perpetuo (diktator på livstid) av senatet. Denne utnevnelsen førte til at flere senatorer fryktet at Cæsar ønsket å fjerne senatet til fordel for et tyranni. Konspiratørene, liberatores, som de kalte seg, var ikke i stand til å gjenopprette republikken. Forgreningene av konspirasjonen og drapet førte til innbyrdeskrig og til sist at prinsipatet ble innført, noe som var begynnelsen på det romerske keiserrike
Liste over liberatores
Rundt 40 mennesker var involvert i sammensvergelsen, men rundt halvparten av navnene har gått tapt i historien og bortimot ingenting er kjent om de navnene som har overlevd. De kjente attentatmennene var:
Hunnestadsmonumentet
Monumentet ble første gang beskrevet på 1620-tallet da Ole Worm tegnet av monumentet i forbindelse med utarbeidelsen av sitt verk Monumenta Danica. I 1716 var det fortsatt intakt da Magnus Dublar Rönnou tegnet det av. Johan Göransson utelot av ukjent grunn to av de dekorerte steinene i sitt runologiske verk Bautil. I 1814 fant derimot Nils Henrik Sjöborg monumentet slått i småbiter på et jorde ved Marsvinsholms herregård. Det var ble ødelagt av den svenske adelsmannen Eric Ruuth fra Marsvinsholm, antagelig en gang mellom 1782 og 1786 da herregården gjennomgikk en modernisering.
I dag er to av billedsteinene helt tapt, men en mindre runestein og en billedstein forble uskadd. Den største runesteinen, med bilde av en mann med øks, er satt sammen igjen, og det siste fragmentet ble gjenoppdaget i 1855 rundt 60 meter fra stedet der de andre ble funnet. I 1874 ble de steinene man hadde funnet flyttet til en park i nærheten av Marsvinsholm. I 1913 ble de flyttet til sikker forvaring i Runhallen i Lunds universitets historiska museum. I dag står de tre gjenværende steinene inne i inngangen til museet Kulturen i Lund.
Innskrift
DR 282
ãsburn × ãuk × tumi × þaiR × sautu × stain × þansi × a(f)[t]iR × rui × auk × laikfruþ × sunu × kunu × han[t]aR
Normalisering:
Æsborn auk Tomi þæ R søtu stæin þænsi æfti R Roi auk Lækfrøð, sunu Gunnu Handa R
Den eldste av de to runesteinene avbilder en stor mann kledd i en lang frakk og en spiss hjelm eller hatt. Han holder en øks over skulderen. En mulighet er at han kan være medlem av væringkorpset.
Æsborn satti stæin þænsi æfti R Toma, sun Gunna Handa R
Tolkning
DR 282
Billedsteinene
DR 284
Den eneste bevarte billedsteinen fra Hunnestadsmonumentet viser en kvinne som rir på en ulv og har ormer som tømmer. På grunn av dette er bildet blitt tolket som den mystiske magikyndige jotunkvinnen Hyrrokkin som Snorre Sturlason omtaler kort i Den yngre Edda i forbindelse med Balders død. Hun er således også passende motiv for et gravmonument.
Ulven har forøvrig en manke og spisse ører som likner avbildningen av en ulv på den svenske Tullstorpsteinen (DR 271) og to ulver på Lundasteinen 1 (DR 314). Den andre billedsteinen, den nå tapte DR 285, slik som den er gjengitt i Ole Worms illustrasjon, viser dyret ved siden av en manns maske, og den tredje billedsteinen, den nå tapte DR 286, viser dyret alene.
Nedstrømsaktivitet
Nedstrømsaktivitet eller bare nedstrøm, på engelsk kalt downstream, er i oljeindustrien en samlebetegnelse på de aktivitetene som omfatter raffinering av råolje, samt salg og distribusjon av naturgass og produkter fra råolje. Det inkluderer produkter som LPG, bensin, parafin, dieselolje og andre semidieseler, asfalt og petroleumskoks.
Nedstrømsaktiviteter inkluderer oljeraffinerier, petrokjemiske fabrikker, distribusjon av petroleumsproduketr som bensin, diesel, flybensin, olje til oppvarming, asfalt, smøremiddel, syntetisk gummi, plast, gjødsel, kjølevæske, pesticider, legemidler, naturgass og propan.
PangYa
Pangya er et online golfspill utviklet av NTREEV Soft, og publisert i Europa av GOA.
Om Pangya
Pangya utvikles hele tiden, og det legges ofte inn nytt innhold fra utviklerne, gjennom regelmessige oppdateringer. Spillet er delt inn i sesonger, og spillet gikk nylig inn i sesong 3. Disse forskjellige sesongene har gjerne med seg nye baner og karakterer. Pangya blir originalt kalt for Pangya, noe som betyr «bang!» på koreansk.
Siden spillet utvikles og forbedres hele tiden, gir dette rom for spesielle oppdateringer. Pangya kan for eksempel tilby gjenstander som er relatert til jula, i juletida, mens det selges sommergjenstander om sommeren.
Et av de nye tingene som ble introdusert i Season 3, er muligheten for å kunne åpne sin egen butikk og selge sine egne gjenstander. Denne funksjonen har fått kritikk fra flere spillere, da dette medfører at serverne som brukes blir fulle. OGPlanet har nylig gått inn for at enkelte servere ikke skal tillate denne funksjonen.
Til konsoll
Det har også blitt laget en Wii-versjon av Pangya. Spillet har fått tittelen PangYa! Golf With Style i Europa og ble utgitt 8. juni 2007. Oppfølgeren, Super Swing Golf, ble utgitt i august 2008 etter mange forsinkelser.
Historien
For lenge, lenge siden, før sporten ”Pangya” var oppfunnet, lurte det store farer rundt Pangyaøya. Onde styrker begynte å sette opp magiske kraftfelt rundt hele øya. Kraftfeltet hadde den evnen at den kunne stjele livskraften til denne verdenen. Dette førte til at Pangyaverdenen ble svakere og svakere for hver dag som gikk. Trærne i skogene døde, vinden mistet styrken sin, det grønne på øya forsvant, og til og med smilene til folk forsvant. Folket på Pangyaøya lette etter en løsning for å redde øya.
Mange ideer ble utprøvd, og til slutt fant de endelig en måte de kunne fjerne den onde kraften. De lagde en magisk krystall laget av naturens kraft kalt ”mystical ball Aztec”. Hvis denne krystallen ble plassert i kraftfeltet der naturens liv strømmer ut, vil naturen bli gjenopplivet. Men siden krystallkulene er laget av livskraft, kan ikke menneskelige hender berøre den. Hvis noen skulle komme til å bære borti ballen, ville livskraften i ballen forsvinne. Derfor lagde de en magisk stav kalt for ”Air Knight”. For å flytte på ballen måtte man slå den med en Air Knight. Dessverre sank effekten til ballen for hvert slag som ble brukt på den. Og det er derfor det er viktig å få ballen i hullet på færrest mulig slag.
Den som reddet Pangyaverdenen ved å bruke de mystiske krystallkulene og Air Knight, var en kriger fra en annen verden. Krigeren fra Jorda satte ballene i hullene med uoverkommelige ferdigheter. Han nedkjempet de onde styrkene og naturen ble gjenopplivet. Pangyaøya var reddet. Etter det startet tradisjonen å etterlikne helten for å feire krigeren som klarte å overvinne de onde styrkene. Dette er begynnelsen på ”Pangya”. Noen ganger reiser det en fe ved navn Chronos til den andre verden, den verdenen hvor krigeren kom fra, for å hente flere spillere. Disse gjestene skal representere helten som reddet Pangyaøya.
Spesialslag
I motsetning til vanlig golf, kan man her slå flere forskjellige spesialslag. Disse er for øyeblikket Tomahawk, Cobra og Spike.
Tomahawk
Tomahawk er et kraftig slag, og ballen stopper umiddelbart når den treffer bakken, med mindre man velger å legge til spinn.
Cobra
Cobraslaget gjør slik at ballen holder seg nær bakken, helt inntil rett før den når hullet. Dette gjør slik at ballen ikke blir like mye påvirket av vinden, slik den ellers ville blitt.
Spike
Spike er det nyeste spesialslaget som har blitt lagt til i serien. Med dette slaget vil ballen først bli slått høyt opp i luften, før den så skyter seg mot dit man siktet. Denne ballen vil heller ikke trille etter at den har landet, med mindre man har lagt til spinn.
Spillemodiene
Versus (Tvekamp)
I tvekampsmodiet kan 2 til 4 spillere spille samtidig. For å vinne må man bruke færrest mulig slag på et visst antall baner. Man kan velge mellom å ta 3, 6, 9 eller 18 hull for hver runde.
Match
Match er omtrent helt likt som tvekampsmodiet, bortsett fra at her vinner man hullene. Her er det også to forskjellige lag, enten rødt eller blått. Det laget som bruker færrest slag på et hull, vinner dette hullet, og får dermed 1 poeng. Det laget med flest poeng etter 3, 6, 9 eller 18 hull, vinner matchen.
Tournament (Turnering)
I turneringsmodiet kan opptil 30 spillere spille mot hverandre samtidig på enten 9 eller 18 hull. Her er det ikke mulig å se hverandre i aksjon, resultatene kommer fortløpende opp på ei tavle i spillet. Den personen som har brukt færrest slag, vinner turneringen.
Team Tournament (Lagturnering)
Lagturneringsmodien er omtrent helt likt som vanlig turnering, bortsett fra at det er et blått og et rødt lag. Det laget som har brukt færrest slag, vinner turneringen.
I Pangya kan man opprette sitt eget lag. Guild Match er nesten akkurat som Team Tournament, bortsett fra at lagene er bestemt på forhånd. Her kan ikke den som oppretter spillet velge bane, fordi banen blir valgt automatisk etter at spillet har startet. Dette for å unngå og gi et av lagene en fordel.
Pang Tournament
Family Mode
Family Mode tillater 2-4 personer å spille samtidig, ved bruk av den samme PC-en. Dette krever også bruk av internett.
Nuri
Selv om Nuri bare har spilt golf i et år, har han en sterk kjærlighet for sporten. Han ble invitert til Pangyaøya av Pipin, som er medlem i Cross Chronos Clan. Pipin inviterte Nuri fordi hun så Nuris talent og potensial. Nuri har en optimistisk personlighet, er ekstremt tålmodig, og velger som oftest å spille defensivt framfor offensivt. Han har god ballkontroll, men mangler til gjengjeld styrke og distanse.
Norddyrøya
Norddyrøya er ei øy i Frøya kommune i Trøndelag.
På Setra ligger Dyrøy oppvekstsenter, butikk og fergekai som brukes i fergesambandet Dyrøy–Lomsøya. Mellom Setra og Holet ligger Vågan gravplass. Det er også en bro over til Sørdyrøya. Det er også bygget naust for fisketurister ved holmen.
PangYa
Hana
Quma, som er et annet medlem i Cross Chronos Clan, inviterte Hana til Pangyaøya på grunn av hennes gode ballkontroll. Hun er hele tiden fokusert på spillet, og er en ellers ganske stødig spiller, spesielt kjent for sine gode skruferdigheter. Hana mangler kraft, men med hennes gode fokus og rolige spill, er hun en ekstremt kompetent golfspiller.
Uncle Bob
Denne kortluntede eks-politimannen fikk sin invitasjon til å få spille i Pangya turneringen fra Cross Chronos fe, Lola. Selv om han bare har spilt golf i 3 måneder, har han en stor lidenskap til sporten, og han jobber kontinuerlig for å forbedre sine ferdigheter. På grunn av hans korte lunte, kan Uncle Bob vise sider av seg selv som ikke er særlig sportslige. Men alt i alt er han en god mann som tenker nøye gjennom slagene sine.
Kooh
Kooh er en ung og sta pirat, og er kapteinen på det kjente skipet, Lunar Tomb, som har vært på mange eksotiske steder. Hun er kanskje ung, men har en god sans for kontroll og styrke.
Kooh leter etter sin far som har vært borte en stund. Han forsvant etter kampen mot Demonkongen. De fleste var overbevist om at Koohs far dro til Demonkongen frivillig, og staben tror at de ble forrådt. På grunn av farens forsvinning tok Kooh over som kaptein og ledet staben til Pangyaøya, der de satte opp en base i Libera. Det var denne destinasjonen faren hennes hadde tenkt seg til før den stygge kampen med Demonkongen. Kooh leter etter faren for å avsløre sannheten, men hans minne vil alltid være i kanonen som Kooh bringer med seg.
Arin
Arin kommer fra en prestisjefull familie med hekser og trollmenn, Arin har med andre ord magikerblod i årene. Hun fikk toppkarakterer på skolen i WizWiz – og var den beste eleven i magi på hele Pangyaøya. Denne utmerkelsen har gjort henne ekstremt populær på den lille øya, sammen med hennes snille hjerte og strålende skjønnhet.
En dag, da hun besøkte Pangya-turneringen, fikk Arin øye på Max, og hun falt bokstavelig talt pladask for ham. Det var ekte kjærlighet ved første blikk. Og uansett hvor sjenert hun er hver gang Max er i nærheten, spiller Arin bestandig best når mange mennesker ser på. Hun bestemte seg for å bli bedre i golf for å imponere Max. Denne treningen var gull verdt, fordi Arin er nå kjent for sin strålende treffsikkerhet, og sitt balanserte spill.
Kaz
Ifølge «tradisjonen» på øya, er Kaz den påtroppende demonkongen. Man regnet med at denne nye gutten, som skulle ta over for demonkongen, skulle bringe en ny sesong full av ondskap til Pangyaøya. Men, Kaz´ øyne er full av tristhet på grunn av et tapt minne, og ikke den ondskapen som er skjebnebestemt for ham.
Caddiene
Pipin
Papel er en handlepose i Pangya gjenstandsbutikk, og kan inneholde alt det du måtte finne på å kjøpe i butikken. Dette er et lite mystisk vesen, som virkelig elsker å være din paartner, og etter litt tid sammen, vil Papel fly etter dine gode slag, akkurat som en lojal retriever. Som din caddie, vil Papel gi deg bedre ballkontroll, og fortelle deg masse nyttig informasjon slik at du fortsatt klarer å holde deg i konkurransen med de andre spillerne. Pangya butikken er hvor Titangene og Duostarene selger sine varer. Titang designen produserer køllene, mens Duostar lager alle miksturene og gjenstandene du kan kjøpe.
Dolfini
Som kjæledyret til Quma, øver Dolfini på sine flygeferdigheter. Hun bruker en liten parasoll som midlertidig støtte, og venter på dagen da hun kan fly helt alene. Når Dolfini var veldig ung, så hun en rakett som dro forbi over henne i himmelen, og ble fortalt at den raketten var moren hennes. Helt siden da har hun øvd på å fly, slik at hun kan bli med hennes forsvunnede mor i himmelen. Ingen har hatt hjerte til å fortelle den lille jenta, at ingen av Dolfinis art på Pangyaøya kan fly, men Dolfini er så søt og elskbar, at det simpelthen vil smelte bort alle dine bekymringer.
Quma
Quma er en impulsiv ung mann som mener at handling snakker høyere enn ord. Dog, noen ganger handler han før han tenker – noe som var grunnen til at han havnet i Pangyas verden. Pipin inviterte Quma, og han ble med uten å se seg tilbake. Akkurat som hans kjæledyr, Dolfini, er Quma lojal, troverdig og den perfekte partner mens du kjemper mot alle motspillerne på Pangyaøya.
Titanboo
Titanboo er en vennlig skogsgigant som har den magiske ferdigheten, som gjør slik at han kan snakke med trær. Han er fra det det industrielle området – Ventus, hvor han clan (Titanene) lager Wingtross gjenstandene og Wintross køllene. Det er i Ventus at banene Sepia Wind og Windhill er lokalisert på Pangyaøya. Titanboo kan absorbere kreftene til skogen rundt ham, for så å gi noe av hans ferdigheter til den personen han er caddie for. Disse kreftene gjør Titanboo til en kjempe god partner ved din side.
Tiki
Tiki er en ung magiker som kan være klønete av og til. Hun øver på magi med sopelimen som søsteren hennes, Brie, ga til henne i presang. Det er mulig at Tiki er ny på magi, men hun vil ikke gi opp, og er like sta og fokusert som sin eldre søster. Reisende rundt med sin lille venn Mochi, er Tiki en absolutt god caddie.
Lola
Lola har en av de varmeste smilene på Pangyaøya. Hun kommer til turneringen som prinsessen av Liberaklanen, og skjebnen er at hun skal lede klanen. Hennes erfaring som leder, gjør slik at hun kan legge til mer bevegelse til ballen, uansett retning, og gi deg nyttige tips ute på banen. Lola vil hjelpe deg helt til du går lei, bokstavelig talt.
Brie
Brie er en utadvent, generøs og vennlig heks som er storesøsteren til Tiki. Hun er en eldre heks stappet med ferdigheter. Hun ga sin sopelime til Tiki, og bruker nå kun magi til å fly rundt omkring på Pangyaøya. Brie er en av de få som hjalp til å lage phoenixene for å bekjempe det onde, som truet øya for en god stund siden. Med hennes kunnskap om både svart og hvit magi, vil hun garantert hjelpe deg å forbedre spillet ditt.
Black Papel
Demonkongen ga Papel en ny ferdighet i tillegg til sin kontroll, kalt for superspinn. Denne nye ferdigheten skulle gjøre Papel ond, som fargen tilsier, men dette virket ikke på Papel, fordi han er tom innvendig.